¿Aka qellqat %% arut liytʼañ munasmati?
Biblia liytʼañataki | MACHAQ MUNDON JAKIRINAKATAKI DIOSAN ARUNAKAPA
¿Aka qellqat %% arut liytʼañ munasmati?
-
Jesusajj Tabernáculo Fiestankiwa (1-13)
-
Jesusajj Tabernáculo Fiestanwa yatichi (14-24)
-
May maywa Jesusjjat amuyapjje (25-52)
-
Alajjpachankir Awkiw Jesusjjat qhanañchi (12-30)
-
Abrahanan wawanakapa (31-41)
-
Diablon wawanakapa (42-47)
-
Jesusampi Abrahanampi (48-59)
8 12 Ukatsti mayampiw Jesusajj jupanakar parläna, akham sasa: “Nayajj akapachan qhanapätwa. Khititejj nayar arkkitu ukajja, janiw kunjamatsa chʼamakan sarnaqkaniti, jakañ churiri qhanas jupankarakiniwa” sasa.
13 Ukatwa fariseonakajj jupar akham sapjjäna: “Jumakiw juma pachpat qhanañchasisktajja, uka qhanañchatamajj janiw cheqäkiti” sasa.
14 Uk satasti Jesusajj akham sasaw jupanakar säna: “Nayajj nä pachpatsa qhanañchaskstjja, uka qhanañchatajajj cheqawa, kawkitsa nayajj jutta, kawkirus saraskta ukjja, nayajj yattwa. Jumanakajja kawkitsa nayajj jutta, kawkirus saraskta uk janiw yatipktati.
15 Jumanakajj jaqen amuyuparjamakiw juchañchapjjtajja, ukampis nayajj janiw kunäkipans khitirus juchañchkti.
16 Nayatï juchañchsta ukhajja, juchañchatajajj cheqawa, janiw nayajj sapäkti, jan ukasti khitankitu uka alajjpachankir Awkiw nayampïski.
17 Ukatjja jumanakan pachpa Leyimanwa akham sasin qellqatäski: ‘Pani jaqenakan qhanañchatapajj cheqawa’ sasa.
18 Naya pachpaw nayat qhanañchta. Khitankitu uka alajjpachankir Awkiw nayat qhanañcharaki” sasa.
19 Ukhamasti jupanakajj akham sasaw jupar sapjjäna: “¿Kawkinkarak Awkimasti?” sasa. Jesusasti sarakïnwa: “Jumanakajj janiw nayar uñtʼapkistati, ni Awkijarus uñtʼapktati. Jumanakatï uñtʼapjjetasmajja, Awkijarus uñtʼapjjarakismawa” sasa.
20 Ukanaksti kawkintï qollqe uchapjjerïkäna uka cheqanwa jupajj templon yatichkasin parläna. Ukampirus janiw khitis jupar katuntkänti, horasapajj janïra purinitap layku.
21 Ukatsti mayampiw jupanakar akham säna: “Nayajj sarasktwa, jumanakajj thaqapjjetätawa, ukampis jumanakajj juchanakamanwa jiwapjjäta. Kawkirutï nayajj saraskta ukarojj janiw jumanakajj jutapkasmati” sasa.
22 Ukatwa judionakajj akham sasin sapjjäna: “¿Janejjay jupa pachpa jiwayaskanitejja? ‘Kawkirutï nayajj saraskta ukarojj janiw jumanakajj jutapkasmati’ sasarakis parlejjä” sasa.
23 Akham sasaw jupanakar sarakïna: “Jumanakajj aka oraqenkirïpjjtawa, nayajj alayankirïtwa. Jumanakajj akapachankirïpjjtawa, nayajj janiw akapachankirïkti.
24 Ukatwa nayajj sapjjayäsma, jumanakajj juchanakamanwa jiwapjjäta. Khitittejj parlapkayäsma ukajj nayätwa, jumanakatï uk jan creyipkstajja, juchanakamanwa jiwapjjäta” sasa.
25 Ukatjja jupanakajj akham sasaw jupar sapjjarakïna: “¿Khitirakït jumasti?” sasa. Uk satasti Jesusajj sarakïnwa: “¿Kunatakirak jumanakamp parlaskästi?
26 Jumanakjjat parlañajj waliw utjaskitu, ukarjam juzgañajarakiwa. Cheqpachansa khititï khitankitu ukajj cheq parliriwa, kunanaktï nayajj jupat istʼkta ukanakwa akapachan parlarakta” sasa.
27 Ukampis jupanakajj janiw alajjpachankir Awkit parlaskatap amuyapkänti.
28 Ukatwa Jesusajj akham säna: “Jaqen Yoqapar warkkatapkäta uka qhepakiw nayan jupätaj yatipjjäta, janiw nayajj kunsa pachpa amtajat lurkti, jan ukasti kunanaktï alajjpachankir Awkejj yatichkitu ukanak parlarakta, uksa jumanakajj yatipjjarakïtawa.
29 Khititï khitankitu ukajj nayampïskiwa, jupajj janiw sapak jaytanukkituti. Kunanakatï jupar kusisiyki ukpunwa nayajj lurta” sasa.
30 Ukanak parlkipansti waljaniw jupar confiyañ qalltapjjäna.
31 Jesusasti jupar creyipkäna uka judionakarojj akham sarakïnwa: “Jumanakatï arunakaj imapjjapunïta ukhajja, nayan cheqpach discipulojäpjjtawa.
32 Kunatï cheqäki ukwa uñtʼapjjäta, ukaw libre jakasiñ churapjjarakïtam” sasa.
33 Jupanakajj sapjjarakïnwa: “Nanakajj Abrahanan wawanakapäpjjtwa, janipuniw kunapachas khitin esclavoparus tukupkti. ¿Kunatarak ‘librew jakasipjjäta’ sasin parltasti?” sasa.
34 Jesusasti jupanakar sarakïnwa: “Cheqpachapuniw sapjjsma, taqe khititejj jucha lurki ukajja, juchan esclavopawa.
35 Ukhamarus mä esclavojj janiw wiñayatak utankkiti, yoqasti wiñayatakiw utanki.
36 Ukhamajj Yoqatï jumanakar libre jakasiñ churapjjätam ukhajja, cheqpachapuniw libre jakasipjjäta.
37 Nayajj yattwa jumanakajj Abrahanan wawanakapäpjjtawa, ukampis jiwayañatakiw nayar thaqapjjestajja, janirakiw yatichäwinakajar iyawsapktati.
38 Kunanaktï nayajj Awkijampïkasin uñjkayäta ukanakwa parltjja, jumanakajj kunanaktï awkimat istʼapkta ukanakwa lurapjjaraktajja” sasa.
39 Uk satasti jupanakajj sapjjarakïnwa: “Nanakan awkijajj Abrahanawa” sasa. Jesusasti saskakïnwa: “Jumanakatï Abrahanan wawanakapäpjjasma ukhajja, kunanaktï Abrahanajj lurkäna ukanakwa lurapjjasma.
40 Nayajj kuntï Diosat istʼkta ukjja cheqwa parlapjjsma, ukhampachas jichhajj jiwayañatakiw thaqapjjestajja. Abrahanajj janiw uk lurkänti.
41 Kunanaktï awkimajj lurki ukanakwa jumanakajj lurapjjtajja” sasa. Jupanakasti akham sasaw sapjjarakïna: “Nanakajj janiw qʼañu juchat nasirïpkti, mä sapa awkinikïpjjtwa, ukajj Diosawa” sasa.
42 Jesusajj jupanakar sarakïnwa: “Diosatï jumanakan Awkimäspajja, jumanakajj nayar munasipjjetasmawa, nayajj Diosatwa jutta, akankaskarakta. Janiw nayajj amtajat jutkti, jan ukasti jupaw nayar khitanitu.
43 ¿Kunatsa jumanakajj kuntï nayajj parlkta uk jan amuyapkta? Jumanakajj janiw arunakaj istʼañ munapktati.
44 Jumanakan awkimajj Diablowa, jupat jutirïpjjtawa, kunanaktï uka awkimajj munki ukwa lurañ munapjjaraktajja. Jupajj qalltkäna ukhajj jiwayirïnwa, kunatï cheqäki ukatjja saranukünwa, kunatï cheqäki ukajj jan jupan utjatap layku. Jupajj kʼarinak parlki ukhajja, kunjamäkitejj jupajj ukarjamaw parli, kʼarïtap layku, kʼarin awkiparakiwa.
45 Nayajj kunatï cheqäki ukwa parlapjjsmajja, ukhampachas jumanakajj janiw creyipkistati.
46 ¿Khitis jumanakatjja nayan juchanïtaj uñachtʼayaspa? Kunatï cheqäki ukwa nayajj parlta, ¿kunatsa jumanakajj jan creyipkista?
47 Khititï Diosat jutki ukajj Diosan arunakap istʼiwa. Jumanakajj janiw Diosat jutirïpktati, ukatwa jan istʼapktati” sasa.
48 Uk satasti judionakajj akham sapjjarakïnwa: “‘Jumajj samaritanötawa, demonionïtawa’ sasajj ¿janit nanakajj cheq parlapktjja?” sasa.
49 Jesusasti sarakïnwa: “Janiw nayajj demonionïkti, jan ukasti Awkijaruw jachʼañchaskta, ukampis jumanakajj nayar jiskʼachapjjestawa.
50 Nayajj janiw naya pachpa jachʼañchayasiñ thaqkti, jan ukasti Diosaw nayan jachʼañchatäñaj thaqaski, jupaw juzgaraki.
51 Cheqpachapuniw sapjjsma, khititï arunakajarjam sarnaqki ukajja, janipuniw jiwañ uñjkaniti”.
52 Judionakajj akham sapjjarakïnwa: “Jichhapï demonionïtam yatipjjtjja. Abrahanajj jiwjjewa, profetanakas ukhamaraki, ukampis ‘khititï arunakajarjam sarnaqki ukajja, janipuniw jiwkaniti’ sasaw jumajj parltajja.
53 ¿Jiwatäjje uka Abrahán awkisat sipansa jukʼamp jilïrïtati? Profetanakas jiwatäjjapjjewa, ¿khitït sarakta jumasti?” sasa.
54 Uk satasti Jesusajj sarakïnwa: “Naya pachpatï jachʼañchasirista ukhajja, jachʼañchasitajajj janiw kunäkisa. Khitirutï jumanakajj Diosajaw sapkta uka Awkijaw nayarojj jachʼañchitu.
55 Jumanakajj janiw jupar uñtʼapktati. Nayasti juparojj uñtʼtwa. Nayatejj janiw jupar uñtʼkti sirista ukhajja, jumanakjam kʼari jaqëristwa. Nayajj jupar uñtʼtwa, arunakaparjamaw sarnaqarakta.
56 Jumanakan Abrahán awkimasti, nayan uruj uñjañ suykasajj wal kusisïna. Ukjja uñjänwa, kusisirakïnwa” sasa.
57 Ukatwa judionakajj jupar akham sapjjäna: “Janïraw jumajj phesqa tunka maranïktasa, ¿ukatti jumajj Abrahanar uñjäta?” sasa.
58 Jesusasti sarakïnwa: “Cheqpachapuniw sapjjsma, janïr Abrahanajj naskäna ukhaw nayajj utj-jjayäta” sasa.
59 Ukhamajj jupar kʼupjañatakiw qalanak irtasipjjäna, Jesusajj imantasjjänwa, templotsa mistjjarakïnwa.
Apayaña
Apayaña
MACHAQ MUNDON JAKIRINAKATAKI DIOSAN ARUNAKAPA
Juan 8
Aymara
Biblia liytʼañataki
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg
ayr_Latn ayr_Latn ayr_Latn unk ayr_Latn unk ayr_Latn unk ayr_Latn unk ayr_Latn unk ayr_Latn unk ayr_Latn unk ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn ayr_Latn grn_Latn ayr_Latn ayr_Latn eng_Latn